CELEX: 52021PC0308
Language: da
Date: 2021-06-15
Title: Forslag til RÅDETS FORORDNING om ændring af Rådets forordning (EU) 2016/1184 for så vidt angår medtagelse af autonome EU-toldkontingenter for visse fiskevarer

EUROPA-KOMMISSIONEN
            Bruxelles, den 15.6.2021
            COM(2021) 308 final
            2021/0143(NLE)
            Forslag til
            RÅDETS FORORDNING 
            om ændring af Rådets forordning (EU) 2016/1184 for så vidt angår medtagelse af autonome EU-toldkontingenter for visse fiskevarer
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Rådets forordning (EU) 2020/1706 om åbning og forvaltning af autonome EU-toldkontingenter for visse fiskevarer for perioden 2021-2023
                  1
                blev vedtaget den 13. november 2020.
            
            
               Formålet med forordningen er at sikre konkurrenceevnen for Unionens forarbejdningsindustri og undgå at skade Unionens produktion af fiskevarer ved at sikre, at den har tilstrækkelige forsyninger af fiskevarer. Med henblik herpå begrænser eller suspenderer forordningen importtolden for en række varer inden for kontingenter af passende størrelse. Forordningen fastsætter også, hvilke former for forarbejdning og behandling ("kvalificerende behandlinger") der giver adgang til kontingenterne.
            
            
               Det Forenede Kongerige forlod Den Europæiske Union den 31. januar 2020. Forordningen var baseret på den antagelse, at EU og Det Forenede Kongerige ville indgå en frihandelsaftale, der skulle finde anvendelse fra overgangsperiodens udløb, således at handelsstrømmene mellem dem kunne fortsætte, og der ikke ville være indført importafgifter. Handels- og samarbejdsaftalen
                  2
                indeholder bestemmelser om told- og kvotefri adgang for fiskevarer, men de britiske oversøiske lande og territorier (OLT'er) er ikke længere associeret med EU, og deres eksport af fiskevarer til Unionen nyder ikke længere godt af toldnedsættelser.
            
            
               De bilaterale tillægsprotokoller med Island
                  3
                og Norge
                  4
               , hvori der er fastsat kontingenter for visse fisk og fiskevarer, udløb den 30. april 2021. Da forhandlingerne om nye kontingenter ikke var afsluttet på det tidspunkt, kan EU's industri stå over for mangel på toldfrie varer til forarbejdning.
            
            
               Det er derfor nødvendigt at ændre Rådets forordning (EU) 2020/1706 for at imødegå konsekvenserne af fjernelsen af de britiske OLT'er fra EU's OLT-handelsordning og af udløbet af tillægsprotokollerne med Norge og Island.
            
            
               •
                     Sammenhæng med de gældende regler på samme område
            
            
               Dette initiativ er i tråd med EU's konsekvente politik i de seneste 20 år med at sikre en tilstrækkelig forsyning af fiskevarer til forarbejdningsindustrien.
            
            
               2.
                     RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •
                     Retsgrundlag
            
            
               Artikel 31 i traktaten om Den Europæiske Unions funktionsmåde.
            
            
               •
                     Nærhedsprincippet (for områder, der ikke er omfattet af enekompetence)
            
            
               Toldsatserne i den fælles toldtarif falder under Unionens enekompetence. Nærhedsprincippet finder derfor ikke anvendelse.
            
            
               •
                     Proportionalitetsprincippet
            
            
               Den politiske beslutning står i forhold til målet, eftersom der kun tillades en begrænset mængde for hvert produkt under hensyntagen til kontingentudnyttelsesgraden, nødvendigheden af at sikre lige konkurrencevilkår for EU's producenter og producenter fra tredjelande, merværdi og andre handelspræferencer.
            
            
               •
                     Valg af retsakt
            
            
               Der bør anvendes den samme type retsakt som den, der er ved at blive ændret, dvs. en rådsforordning.
            
         
         
            
               3.
                     RESULTATER AF HØRINGER AF INTERESSEREDE PARTER
            
            
               •
                     Efterfølgende evalueringer/kvalitetskontrol af gældende lovgivning
            
            
               Ikke relevant.
            
            
               •
                     Høringer af interesserede parter
            
            
               Inden vedtagelsen af Rådets forordning (EU) 2020/1706 hørte Kommissionen EU's producenter, EU's forarbejdningsindustri og medlemsstaternes myndigheder mellem januar og marts 2020 i form af et spørgeskema. Den 29. februar 2020 forelagde den processen for Det Rådgivende Råd for Markederne, hvor alle interessenter (industrien og NGO'er) er repræsenteret.
            
            
               Forordningen er afbalanceret og baseret på en faktuel og objektiv analyse af tilgængelige data og oplysninger. Den sikrer en tilstrækkelig konkurrencepræget forsyning til EU's forarbejdningsindustri, samtidig med at der tages hensyn til EU's fiskeproducenter. Efter vedtagelsen opfordrede nogle medlemsstater og interessenter imidlertid til nye autonome toldkontingenter for at imødegå tabet af præferencebehandlingen af fiskevarer med oprindelse i de britiske OLT'er og udløbet af præferencebehandlingen for varer med oprindelse i Norge og Island.
            
            
               Dette forslag er baseret på input fra interessenter i forbindelse med vedtagelsen af forordningen.
            
            
               •
                     Indhentning og brug af ekspertbistand
            
            
               Ikke relevant.
            
            
               •
                     Konsekvensanalyse
            
            
               Der er ikke udarbejdet en konsekvensanalyse. Forslaget har til formål at ændre den nuværende forordning, som udløber ved udgangen af 2023. Der er derfor ikke behov for en konsekvensanalyse. Kommissionen hørte imidlertid EU's interessenter, inden forslaget blev forelagt for Rådets arbejdsgruppe med henblik på drøftelse forud for dets vedtagelse i Rådet.
            
            
               •
                     Målrettet regulering og forenkling
            
            
               Ikke relevant.
            
            
               •
                     Grundlæggende rettigheder
            
            
               Ikke relevant.
            
            
               4.
                     VIRKNINGER FOR BUDGETTET
            
            
               Forslaget har ingen budgetmæssige virkninger for Kommissionen. Forslaget har budgetmæssige virkninger for EU's indtægter i form af tab af toldindtægter, som ville være blevet opkrævet på importerede varer. Et foreslået kontingent vedrører en vare, der i øjeblikket er pålagt en mestbegunstigelsessats på 6 % (europæisk loligo). Et andet foreslået kontingent vedrører en vare, der er pålagt en mestbegunstigelsessats på 20 % (sild i saltlage). To andre foreslåede kontingenter vedrører varer, der er omfattet af en toldsuspension mellem den 15. februar og den 15. juni. Resten af året pålægges frosset sild en mestbegunstigelsessats på 15 %, og frosset makrel pålægges en mestbegunstigelsessats på 20 %. Yderligere to kontingenter vedrører varer, der er pålagt en mestbegunstigelsessats på 15 % og en mestbegunstigelsessats på 18 %.
            
            
               5.
                     ANDRE FORHOLD
            
            
               •
                     Planer for gennemførelsen og foranstaltninger til overvågning, evaluering og rapportering
            
            
               Ikke relevant.
            
         
         
            
               •
                     Nærmere redegørelse for de enkelte bestemmelser i forslaget
            
            
               Det foreslås at ændre forordningen ved at indføre følgende nye årlige toldfrie kontingenter:
            
            
               Patagonisk loligo (Loligo gahi) (KN-kode ex 0307 43 35) — 75 000 ton
            
            
               Da de britiske OLT'er ikke længere er omfattet af EU's OLT-associeringsafgørelse og ikke længere nyder godt af told- og kvotefri adgang til EU, har import af patagonisk loligo fra Falklandsøerne været pålagt en erga omnes-told på 6 % siden den 1. januar 2021.
            
            
               Sild konserveret i saltlage (ex 1604 12 91 og ex 1604 12 99) — 15 000 ton (drænet nettovægt)
            
            
               Kontingent 09.0750 udløb den 30. april 2021
            
            
               Sild (Clupea harengus, Clupea pallasii), frosset, undtagen filet og andet fiskekød henhørende under pos. 0304 og undtagen lever, rogn og mælke deraf, bestemt til forarbejdning (ex 0303 51 00) — 10 000 ton
            
            
               Kontingent 09.0710 og 09.0812 udløb den 30. april 2021
            
            
               Makrel af arterne Scomber scombrus og Scomber japonicus, frosset, hel, undtagen lever og rogn (ex 0303 54 10) — 15 000 ton
            
            
               Kontingent 09.0712 udløb den 30. april 2021
            
            
               Frosset fisk af forskellige arter (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) — 3 300 ton
            
            
               Kontingent 09.0713 udløb den 30. april 2021
            
            
               Sildefileter og sildelapper (Clupea harengus, Clupea pallasii), frosne (0304 86 00 og ex 0304 99 23) — 25 000 ton
            
            
               Kontingent 09.0714 udløb den 30. april 2021
            
            
               Filet af rødfisk (Sebastes spp.), fersk eller kølet (0304 49 50) — 1 300 ton
            
            
               Kontingent 09.0811 udløb den 30. april 2021.
            
            
               
            
               2021/0143 (NLE)
            
            
               Forslag til
            
            
               RÅDETS FORORDNING
            
         
         
            
               om ændring af Rådets forordning (EU) 2016/1184 for så vidt angår medtagelse af autonome EU-toldkontingenter for visse fiskevarer
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 31,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Rådets forordning (EU) 2020/1706 fastsætter bestemmelser om åbning og forvaltning af autonome EU-toldkontingenter for visse fiskevarer for perioden 2021-2023
                  5
               . Der er fastsat passende mængder for hvert toldkontingent for at sikre tilstrækkelige forsyninger til Unionens industri i denne periode. 
            
            
               (2)Unionens forsyning med visse fiskevarer er i øjeblikket afhængig af import fra tredjelande. Unionen er i de seneste årtier blevet mere afhængig af import for at dække sit forbrug af fiskevarer. For at undgå at skade Unionens produktion af fiskevarer og for at sikre tilstrækkelige forsyninger til Unionens forarbejdningsindustri bør importtolden suspenderes for patagonisk loligo, sild konserveret i saltlage, frosset sild, frosset makrel, frosne fileter og sildelapper, filet af rødfisk og frosset fisk af forskellige arter inden for toldkontingenter af passende størrelse. 
            
            
               (3)Handels- og samarbejdsaftalen
                  6
                mellem Unionen og Det Forenede Kongerige har fundet midlertidig anvendelse siden den 1. januar 2021. TCA indeholder bestemmelser om told- og kvotefri adgang for fiskevarer med oprindelsesstatus. De britiske oversøiske lande og territorier (OLT'er) er imidlertid ikke længere associeret med Unionen og nyder ikke længere godt af toldnedsættelser for eksport af fiskevarer til Unionen.
            
            
               (4)Desuden udløb de bilaterale tillægsprotokoller med Island
                  7
                og Norge
                  8
               , hvori der er fastsat kontingenter for visse fisk og fiskevarer, den 30. april 2021. Da forhandlingerne om nye kontingenter ikke vil blive afsluttet før udløbet af de bilaterale tillægsprotokoller, kan dette skabe mangel på toldfrie fiskerimaterialer til forarbejdning i Unionen.
            
            
               (5)Det er derfor nødvendigt at ændre forordning (EU) 2020/1706 for at afhjælpe konsekvenserne af Det Forenede Kongeriges udtræden af Unionen for så vidt angår tabet af OLT'ernes præferencestatus og for at afhjælpe konsekvenserne af udløbet af de bilaterale tillægsprotokoller med Norge og Island.
            
            
               (6)Forordningen bør derfor anvendes med tilbagevirkende kraft fra den 1. januar 2021 —
            
            
            
               VEDTAGET DENNE FORORDNING:
            
            
               Artikel 1
            
            
               I forordning (EU) 2020/1706 foretages følgende ændringer:
            
            
               1) Artikel 4, stk. 4), litra b), affattes således:
            
            
                  "b) opskæring i ringe og opskæring i bånd af varer med KN-kode 0307 43 35, 0307 43 91, 0307 43 92 og 0307 43 99"
            
            
               2) Bilaget ændres som angivet i bilaget til nærværende forordning.
            
            
               Artikel 2
            
         
         
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2021.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 385 af 17.11.2020, s. 3.
               
               
                  
                     (2)
                  
                        EUT L 444 af 31.12.2020, s. 14.
               
               
                  
                     (3)
                  
                        EUT L 141 af 28.5.2016, s. 22.
               
               
                  
                     (4)
                  
                        EUT L 141 af 28.5.2016, s. 18.
               
               
                  
                     (5)
                  
                        Rådets forordning (EU) 2020/1706 af 13. november 2020 om åbning og forvaltning af autonome EU-toldkontingenter for visse fiskevarer for perioden 2021-2023 (EUT L 385 af 17.11.2020, s. 3).
               
               
                  
                     (6)
                  
                        Handels- og samarbejdsaftale mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (EUT L 444 af 31.12.2020, s. 14).
               
               
                  
                     (7)
                  
                        Tillægsprotokol til overenskomsten mellem Det Europæiske Økonomiske Fællesskab og Republikken Island (EUT L 141 af 28.5.2016, s. 18).
               
               
                  
                     (8)
                  
                        Tillægsprotokol til overenskomsten mellem Det Europæiske Økonomiske Fællesskab og Kongeriget Norge (EUT L 141 af 28.5.2016, s. 22).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 15.6.2021
            COM(2021) 308 final
            BILAG 
            til
            Forslag ttil Rådets forordning
            om ændring af Rådets forordning (EU) 2016/1184 for så vidt angår medtagelse af autonome EU-toldkontingenter for visse fiskevarer
            
               
         
         
            
               BILAG
            
            
            
               I tabellen i bilaget til forordning (EU) 2020/1706 tilføjes følgende:
            
            
            
                     
                        Løbenr.
                     
                  
                  
                     
                        KN-kode 
                     
                  
                  
                     
                        Taric-kode
                     
                  
                  
                     
                        Varebeskrivelse
                     
                  
                  
                     
                        Årlig kontingentmængde (ton)
                           1
                        
                     
                  
                  
                     
                        Kontingenttoldsats
                     
                  
                  
                     
                        Kontingentperiode
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        Europæisk loligo af arten Loligo gahi, frosset, bestemt til forarbejdning
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2021 — 31.12.2023
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Sild, tilberedt med krydderier og/eller eddike, i saltlage, bestemt til forarbejdning
                     
                  
                  
                     
                        15 000 (drænet nettovægt)
                     
                     
                  
                  
                     
                        0 %
                     
                  
                  
                     
                        1.5.2021 — 30.4.2022
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7500 (drænet nettovægt)
                     
                     
                  
                  
                     
                        0 %
                     
                  
                  
                     
                        1.5.2022 — 31.10.2022
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Sild (Clupea harengus, Clupea pallasii), frosset, bestemt til forarbejdning
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021 — 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022 — 31.10.2022
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        Makrel af arterne Scomber scombrus og Scomber japonicus, frosset, bestemt til forarbejdning
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021 — 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022 — 31.10.2022
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Fisk, frosset, bestemt til forarbejdning:
                     
                     
                     
                     
                     
                        Chilensk hestemakrel (Trachurus murphyi)
                     
                     
                     
                     
                        Andre fisk af arten Trachurus spp., undtagen Trachurus, Trachurus murphyi og hestemakrel (Caranx trachurus)
                     
                     
                     
                     
                        Sergentfisk (Rachycentron canadum)
                     
                     
                     
                        Andre fisk
                     
                     
                     
                     
                     
                     
                     
                        Rokker (Rajidae) 
                     
                     
                     
                     
                        Guldbrasen (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021 — 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022 — 31.10.2022
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Filet af sild (Clupea harengus, Clupea pallasii), frosset, bestemt til forarbejdning
                     
                     
                     
                        Sildelapper (Clupea harengus, Clupea pallasii), frosne, bestemt til forarbejdning
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021 — 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022 — 31.10.2022
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Filet af rødfisk (Sebastes spp.), fersk eller kølet, bestemt til forarbejdning
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021 — 30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022 — 31.10.2022
                     
                  
               
         
         
            
                  
                     (1)
                  
                        Udtrykt i vægt, medmindre andet er angivet.
               
               
                  
                     (2)
                  * Fra den 15. februar til den 15. juni vil toldkontingentfordelen ikke blive indrømmet for varer, der angives til overgang til fri omsætning.
               
               
                  
                     (3)
                  * Fra den 15. februar til den 15. juni vil toldkontingentfordelen ikke blive indrømmet for varer, der angives til overgang til fri omsætning.
               
               
                  
                     (4)
                  * Fra den 15. februar til den 15. juni vil toldkontingentfordelen ikke blive indrømmet for varer, der angives til overgang til fri omsætning.